Rokfortská stredná škola čarodejnícka

Rokfortská stredná škola čarodejnícka, skrátene "Rokfort" (angl.: Hogwarts School of Witchcraft and Wizardry, skrátene "Hogwarts", česky: Škola čar a kouzel v Bradavicích, skrátene "Bradavice") je čarodejnícka škola z fantasy série Harry Potter, ktorá sa nachádza vo Spojenom kráľovstve, presnejšie v Škótsku. Bežní ľudia (muklovia) ju vidia ako ruiny hradu, pred ktorým je tabuľa: Nebezpečenstvo zosuvu, prosím nevstupovať. Je to jediná vzdelávacia inštitúcia pre čarodejníkov vo Veľkej Británii. Bola založená okolo roku 1000 štyrmi legendárnymi čarodejníkmi, ktorí si vytvorili vlastné fakulty (Chrabromil, Bifľomor, Bystrohlav, Slizolin): Richard Chrabromil (angl. Godric Gryffindor), Brigita Bifľomorová (Helga Hufflepuff), Brunhilda Bystrohlavová (Rowena Ravenclaw) a Salazar Slizolin (Salazar Slytherin).

Neskôr nastali medzi Salazarom Slizolinom a ostatnými troma čarodejníkmi nezhody. Salazar Slizolin zastával názor, že Rokfort smú navštevovať len deti z čarodejníckych rodín (teda čistokrvní), žiadne deti čarodejníkov a muklov, ľudí, ktorí nevedia čarovať. Tieto rozpory sa neskôr vyostrili až natoľko, že sa Slizolin nakoniec urazil a z Rokfortu odišiel. Avšak sa predpokladalo, že skôr ako tak učinil, vybudoval na škole Tajomnú komnatu. Chrabromil si sňal z hlavy svoj klobúk a začaroval ho, aby hovoril, potom zakladatelia doňho vliali svoje sny. Odvtedy až dodnes sa noví študenti triedia pomocou tohto triediaceho klobúka. Každá fakulta má určité charakteristické vlastnosti. 

V Chrabromile, tam sa zídu udatní a odvážni, čo statočne s chrabrým srdcom uskutočnia dávne sny. V Bifľomore, tam je taktiež pre poctivcov miesta dosť, pre tých, ktorí vždy si splnia svoju školskú povinnosť. Mnohí budú v Bystrohlave, predsa hlavy bystré ste, tam vždy posielam len takých, čo majú um na mieste. No aj v takom Slizoline nebývajú žiaci zlí, do aleluja sa drvia, aby svoj cieľ dosiahli.

(úryvok z knihy Harry Potter a Kameň mudrcov, pieseň triediaceho klobúka)

Rokfort navštevujú žiaci vo veku jedenásť až sedemnásť rokov (v deň sedemnástich čarodeji dosahujú čarodejnícku plnoletosť). Múry a areál Rokfortu chránia mnohé starobylé zaklínadlá a čary, aby sa zabezpečila telesná a duševná bezpečnosť jeho obyvateľov. Školský rok sa začína 1. septembra. Žiaci sa na školu dostanú zo stanice King's Cross z nástupišťa 9 a 3/4 (prejdením cez kamennú stenu medzi 9. a 10. nástupišťom) Rokfortským expresom. Z Rokfortu sa nedá premiestňovať, nech už je spôsob akýkoľvek (výnimkou je riaditeľ a domáci škriatkovia).

Riaditelia Rokfortu 

 Dilys Derwentová (1741 - 1768)
 Everard
Elvira Setermen (1854 -1860)
 Dexter Fortescue
 Phineas Nigellus Black ( - 1926)
 Armando Dippet (1926 - 1956)
 Albus Dumbledore (1956 - 1996)
 Dolores Umbridgeová (1996)
 Albus Dumbledore (1996 - 1997)
 Severus Snape (1997 - 1998)
 Minerva McGonagallová (1998 - )

Predmety vyučované na Rokforte 
 Čarovanie: prof. Filius Flitwick
 Transfigurácia:  najprv profesor Albus Dumbledore potom profesorka Minerva McGonagallová
 Elixíry: prof. Horace Slughorn, potom profesor Severus Snape, potom profesor Horace Slughorn
 Herbológia: najprv prof. Herbert Beery, potom prof. Pomona Sproutová, potom prof. Neville Longbottom
 Obrana proti čiernej mágii: prof. Galatea Merrythoughtová (učila 50 rokov, aj Toma Riddla, známejšieho pod svojim neskorším menom Lord Voldemort) → prof. Quirinus Quirell →  prof. Gilderoy Lockhart → prof. Remus Lupin → prof. Alastor Moody (falošný Moody - Barty Crouch ml.) → prof. Dolores Umbridgeová → prof. Severus Snape → Amycus Carrow (učil čiernu mágiu)
 Dejiny mágie: prof. Cuthbert Binns
 Astronómia: prof. Aurora Sinistrová
 Veštenie: prof. Sibyla Trelawneyová → kentaur Firenze → prof. Sibyla Trelawneyová a kentaur Firenze
 Aritmancia (Staroveké magické znaky): prof. Septima Vectorová
 Starostlivosť o zázračné tvory: prof. Armando Dippet → prof. Silvanus Kettleburn → Rubeus Hagrid a prof. Wilhelmína Grumplová (zastupujúca)
 Starobylé runy: prof. Bathsheda Babblingová (v knihách neuvedená, známa priamo od autorky J. K. Rowlingovej)
 Život a zvyky muklov: prof. Quirinus Quirell → prof. Charity Burbageová → Alecto Carrowová
 Lietanie: prof. Rolanda Hoochová
 Čierna mágia: Amycus Carrow

Ostatní zamestnanci školy 

 Správca lesov, lúk a hájov: Ogg → Rubeus Hagrid
 Školník: Apollyon Pringle → Argus Filch 
 Zdravotná sestra: madam Poppy Pomfreyová
 Knihovníčka: madam Irma Pinceová
Odosielateľka Rokfortských listov :  Vivien Brunčáková

Rokfortské učebnice

1. ročník 
 Všeobecná príručka kúziel (stupeň 1) - Miranda Goshawková
 Dejiny mágie - Bathilda Bagshotová
 Teória čarovania - Adalbert Waffling
 Učebnica transfigurácie pre začiatočníkov - Emeric Switch
 Tisíc zázračných bylín a húb - Phyllida Sporeová
 Čarovné odvary a elixíry - Arsenius Jigger
 Nadprirodzené bytosti a ich výskyt (Fantastické zvery a ich výskyt) - Newt Scamander (M.L.O.K.)
 Temné sily: Príručka sebaobrany - Quentin Trimble

2. ročník 
 Všeobecná príručka kúziel (stupeň 2) - Miranda Goshawková
 Besedy s banší - Gilderoy Lockhart
 Debaty s démonmi - Gilderoy Lockhart
 Žúr s ježibabami - Gilderoy Lockhart
 Potulky s trolmi - Gilderoy Lockhart
 Úlety s upírmi - Gilderoy Lockhart
 Výlety s vlkolakmi - Gilderoy Lockhart
 Jeseň s yetim - Gilderoy Lockhart

3. ročník 
 Všeobecná príručka kúziel (stupeň 3) - Miranda Goshawková
 Učebnica transfigurácie pre stredne pokročilých - Emeric Switch
 Odhaľovanie zahalenej budúcnosti - Kassandra Vablatská
 Príšerná kniha príšer
 Spellmanová slabičná abeceda - Spellman

4. ročník 
 Všeobecná príručka kúziel (stupeň 4) - Miranda Goshawková
 Temné sily- príručka sebaochrany - Quentina Trimbleaová

5. ročník 
 Všeobecná príručka kúziel (stupeň 5) - Miranda Goshawková
 Teória magickej obrany - Wilbert Slinkhard
 Úspechy čarovania (doplnkové čítanie) - Wilbert Slinkhard

6. ročník 
 Všeobecná príručka kúziel (stupeň 6) - Miranda Goshawková
 Učebnica transfigurácie pre pokročilých - Emeric Switch
 Príprava elixírov pre pokročilých - Libatius Borage
 Mäsožravé rastliny sveta
 Anonymné stretnutia
 Preklad rún pre pokročilých
Každý učiteľ vždy vybral, z ktorých učebníc bude učiť, predošlé riadky uvádzajú knihy, čo potrebovali Harry, Ron, Hermiona a ich spolužiaci.

Hodnotenie žiakov 
Žiaci sú hodnotení šiestimi známkami. Hodnotia sa hlavne na V.Č.Ú. (Vynikajúca Čarodejnícka Úroveň) v piatom ročníku a na M.L.O.K.-och (Mimoriadna Legálna Odborná Kategória) v siedmom ročníku.

Stupnica úspešnosti 
 V - Vynikajúce 
 P - Prekonáva očakávania
 D - Dostatočné

Stupnica neúspešnosti 
 S - Slabé
 H - Hrozné
 T - Troll

Hymna Rokfortskej strednej školy čarodejníckej 
Rokfort, škola vysoká si,

uč nás, svet to ocení, 

aj tí, čo sú holohlaví, 

aj ucháni zelení. 

Nalievaj nám vedomosti

svojim zlatým lievikom,

nech nám v hlavách rozrastú sa 

ako ten strom pod slnkom. 

Nauč nás, čo vedieť treba, 

do hláv vtlč, čo chýba v nich, 

verme, že raz dočkáme sa

nádherných čias kúzelných.

Iné projekty

Externé odkazy 
 priori-incantatem.sk

Harry Potter
Fiktívne školy

de:Handlungsorte der Harry-Potter-Romane#Hogwarts